《舅氏见索新诗》
宋代·刘敞

贱子本不学，大贤宜见疏。奈何手赐教，反谓诗起予。

高义终炯手，内惭良阙如。得非鲁仲尼，不废狂接舆。

羁旅习荆楚，荒唐存简书。敢惊和者稀，长恐岁已徂。

云汉回天章，图书秘石渠。琼瑶落咳唾，寒暑随吹嘘。

百年渭阳悲，万古秦风馀。嗟我送舅氏，终焉非路车。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。